**NAVODILO ZA DELO DOMA ZA POUK GLASBENE UMETNOSTI; 8. razred –**

**11. teden (od 25. 5. do 29. 5. 2020)**

Dragi učenec/ka,

verjamem, da se boš ob tokratni nalogi nadvse zabaval/a, hkrati pa boš ponovil/a vse tisto, kar smo se pri glasbeni umetnosti že učili in že znaš.

1. Najprej trikrat preberi spodnje besedilo in se osredotoči na njegovo vsebino.
2. Nato odpri povezavo <https://www.youtube.com/watch?v=_1Ink9BDRW8>. Slišal/a boš matrico ponavljajočega se ritmično-melodičnega vzorca, na katerega boš poskušal/a odrepati dano besedilo. Besedilo izvajaj po korakih oz. kiticah. Posamezno kitico ponavljaj toliko časa, dokler z izgovorjavo le-te ne boš ritmično dovolj natančno sledil/a glasbeni spremljavi. Sama matrica ti to omogoča prav zaradi konstantno ponavljajočega se ritmično-melodičnega vzorca.

Šele ko usvojiš natančno izgovorjavo posamezne kitice na dano glasbeno podlago, se loti naslednje kitice, sicer se ti bo preveč zatikalo, ali pa se tvoj ritem izgovorjave ne bo skladal z ritmom glasbene podlage. Naloga ne bo lahka, sem pa prepričana, da bo zabavna.

1. Nalogo boš opravil/a, ko boš usvojil/a in dosegel/a (vsaj okvirno) natančno izreko celotnega besedila ob spremljavi dane glasbe.

Veliko zabave ti želim,

učiteljica Jasmina Žagar

|  |  |
| --- | --- |
|  |  |

**Simona Svanjak:**

**PESEM O GLASBENIH OBLIKAH**

**Samospev** je, če en sam poje,

zraven pa klavir igra.

Če bilo bi pa po moje,

skupaj pela bi vsaj dva.

Pri **operi** igra orkester,

zbor, solisti pojejo

**Dirigent** je vodja pester,

včasih še zaplešejo.

**Muzikal, kantata, oratorij**

so podobni ji zelo.

Včasih pa še **opereta,**

v gledališču je res lepo.

Za klavir je pa **sonata,**

ob njem še včasih en igra,

viola, čelo, violina, flavta,

včasih je napisana za dva.

Za orkester je **simfonija,**

za štir`  godala je **kvartet,**

**koncert** res ni nobena šala,

orkester in še glavni inštrument.

**Suita** je od vseh oblik najdaljša,

**miniatura** kratka, za klavir.

Še **simfonična pesnitev**

opiše nekaj, daj no mir.

**Absolutna** al` **programska,**

glasba takšna, kot želiš,

**ljudska, resna in zabavna,**

katero zdaj si poželiš.

Če se poje, je **vokalna,**

**inštrumentalna** se igra,

lahko izvajaš kar **oboje,**

to je nekaj, kar vsak zna.

*(Beat oldschool strings simple)*

In še obvestilo za vse tiste, ki mi v oceno niste oddali fotografij vaših plakatov; zadnji rok za oddajo le-teh je 1. 6. 2020.